Tänase üldise vaikuse taustal torkab silma
Tallinki aktsia, millega on sooritatud juba kaks plokktehingut suurusega üle
miljoni krooni.
Veidi enne keskpäeva sooritati tehing hinnaga 5,95 krooni aktsia, mille käigus vahetas omanikku 200 000 väärtpaberit, pool tundi hiljem veel üks, mahuga 295 000 aktsiat. Tehingute suuruseks tulid vastavalt 1,19 miljonit ja 1,75 miljonit krooni .
Tallinki aktsia oli ka ainus, mis oli kaks tundi pärast kauplemise algust saanud kätte miljoni kroonise käibe.
Tallinna Vee aktsia hind oli keskpäevaks langenud 3,9 protsenti, mis on
üllatavalt väike. Täna on esimene päev, mil väärtpaberi omandajal õigust
dividende saada ei ole, mistõttu oleks oodanud aktsiale veidi suuremat
hinnalangust. Ettevõte maksab omanikutulu 11,5 krooni aktsia
kohta.